

Република Србија

Аутономна Покрајина Војводина

Град Сомбор

**ГРАДСКА УПРАВА**

**ОДЕЉЕЊЕ ЗА ПОЉОПРИВРЕДУ И**

**ЗАШТИТУ ЖИВОТНЕ СРЕДИНЕ**

Број: сл.

Дана: 24.12.2021. године

С о м б о р

Трг цара Уроша 1.

ПРЕДМЕТ: ОБАВЕШТЕЊЕ ГРАЂАНИМА О РАСПИСАНИМ ЈАВНИМ ПОЗИВИМА

Министарство пољопривреде, шумарства и водопривреде, Управа за аграрна плаћања, расписало је:

* Јавни позив за подношење захтева за остваривање права на подстицаје за инвестиције у физичку имовину пољопривредног газдинства за набавку нових машина и опреме за унапређење примарне пољопривредне производње **у сточарству**  у 2022. години

Право на подстицај остварује подносилац, који је између осталог, у потпуности реализовало инвестиције за које подноси захтев у периоду од 1. јануара 2021. године, а најкасније до дана подношења захтева за остваривање права на подстицаје.

Подстицаји се утврђују у износу од 50% од вредности прихватљиве инвестиције умањене за износ средстава на име пореза на додату вредност, односно у износу од 65 % од ове вредности у подручју са отежаним условима рада у пољопривреди.

<http://uap.gov.rs/raspisan-javni-poziv-za-nabavku-masina-i-opreme-u-biljnoj-proizvodnji-rok-za-podnosenje-od-4-januara-do-28-februara-2022-godine/>

* Јавни позив за подношење захтева за остваривање права на подстицаје за инвестиције у физичку имовину пољопривредног газдинстава за набавку нових машина и опреме за унапређење примарне производње **биљних култура** у 2022. години.

Поступак за оствaривање права на подстицаје покреће се подношењем Захтева за остваривање права на подстицаје у периоду од 4. јануара до 28. фебруара 2022. године преко Писарнице републичких органа управе у Београду, улица Немањина број 22-26, Београд, или поштом на адресу: Министарство пољопривреде, шумарства и водопривреде – Управа за аграрна плаћања, Булевар краља Александра бр. 84, 11050 Београд.

Подстицаји се утврђују у износу од 50 % од вредности реализоване прихватљиве инвестиције умањене за износ средстава на име пореза на додату вредност, односно у износу од 65 % од ове вредности у подручју са отежаним условима рада у пољопривреди,

Корисни линк: <http://uap.gov.rs/arhiva-vesti/>

Информације у вези расписаних Јавних позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и Контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова.